ఇన్ఫోసిస్ గురువారం నాడు మార్చితో ముగిసిన ఆఖరు త్రైమాసికం ఫలితాలను ప్రకటించనుంది. అమెరికాలో ట్రంప్ పాలన మొదలైన తర్వాత ఐటి రంగం భవిష్యత్తుకు సంబంధించి తీవ్ర ఆందోళన మొదలైన విషయం తెలిసిందే. హెచ్1బి వీసాల సమస్యతో ఐటి కంపెనీలు అల్లాడిపోతున్నాయి. ఇన్ఫోసిస్కు కూడా ఈ సమస్య తీవ్రంగానే ఉంది. మరోవైపు అంతర్గత సంక్షోభం బెడద కూడా ఇన్ఫోసిస్ను వేధిస్తోంది. అగ్రశ్రేణి ఎగ్జిక్యూటివ్స్ జీతభత్యాల పెంపు విషయంలో బోర్డుకు సంస్థ వ్యవస్థాపకులకు మధ్య వివాదం కొనసాగుతున్న విషయం తెలిసిందే. ఈ నేపథ్యంలో ఇన్ఫోసిస్ ఫలితాలపై తీవ్ర ఉత్కంఠ నెలకొని ఉంది. ఇన్ఫీ ప్రతికూలతలను అధిగమించి మెరుగైన ఫలితాలను ప్రకటించగలిగితే ఐటి రంగంపై అంచనాలు, విశ్వాసాలు మళ్లీ పెరుగుతాయి. ఇన్ఫీ మార్చి ఫలితాలపై బ్రోకరేజ్ సంస్థల అంచనాలు ఈ విధంగా ఉన్నాయి.జనవరి-మార్చి త్రైమాసికంలో ఇన్ఫోసిస్ అంతకుముందు త్రైమాసికం కంటే 1.2 శాతం (స్థిర కరెన్సీలో) వృద్ధి సాధించే అవకాశం ఉంది. అంతకుముందు ఏడాది ఇదే త్రైమాసికంతో పోలిస్తే వృద్ధి 5.5 శాతం వరకు ఉండొచ్చు. కొత్త ఆర్థిక సంవత్సరానికి ఇన్ఫీ గైడెన్స్ 7-9 శాతం వరకు ఉంటుందని భావిస్తున్నాం. ఈ అంచనాలే కీలకం. మూడో త్రైమాసికంతో పోలిస్తే జనవరి-మార్చి త్రైమాసికంలో రూపాయి విలువ తగ్గడం, వెరియబుల్ వేతనాల చెల్లింపులు పెరగడం వల్ల మార్జిన్లు 0.4 శాతం మేర తగ్గొచ్చని అంచనా. గురువారం ఫలితాల ప్రకటనతో పాటు షేర్ల బైబ్యాక్ను, క్యాపిటల్ కేటాయింపును ఇన్ఫోసిస్ ప్రకటించే అవకాశం ఉందని మార్కెట్ వర్గాలు గట్టిగా నమ్ముతున్నాయి.
infosis guruvaram naadu maarchitho mugisina aakharu traimaasikam phalitaalanu prakatinchanundi. americalo trump paalana modalaina tarvaata aiti rangam bhavishyattuku sambandhinchi teevra aandolana modalaina vishayam telisinde. hehch1bi veesaala samasyatho aiti companylu alladipotunnayi. infosisku kuudaa ee samasya teevramgaane undi. marovaipu antargata sankshobham bedada kuudaa infosisnu vedhistondi. agrashreni egjicutives jeetabhatyaala pempu vishayamlo borduku samstha vyavasthaapakulaku madhya vivaadam konasaagutunna vishayam telisinde. ee nepathyamlo infosis phalitaalapai teevra utkanta nelakoni undi. infi pratikuulatalanu adhigaminchi merugaina phalitaalanu prakatinchagaligithe aiti rangampai anchanaalu, vishwaasaalu malli perugutaayi. infi marchi phalitaalapai brokerage samsthala anchanaalu ee vidhamgaa unnaayi.janavari-marchi traimaasikamlo infosis antakumundu traimaasikam kante 1.2 saatam (sthira correnseelo) vruddhi saadhinche avakaasam undi. antakumundu edaadi ide traimaasikamtoe poliste vruddhi 5.5 saatam varaku undochu. kotta aardhika samvatsaraaniki infi gidens 7-9 saatam varaku untundani bhavistunnam. ee anchanaale keelakam. moodo traimaasikamtoe poliste janavari-marchi traimaasikamlo roopaayi viluva taggadam, veriable vetanaala chellimpulu peragadam valla maarjinlu 0.4 saatam mera taggochani anchana. guruvaram phalitaala prakatanatho paatu sherla baibyaaknu, capital ketayimpunu infosis prakatinche avakaasam undani market vargaalu gattigaa nammutunnayi.